CELEX: 32016R0056
Language: lv
Date: 2016-01-19 00:00:00
Title: Komisijas Regula (ES) 2016/56 (2016. gada 19. janvāris), ar ko attiecībā uz rozmarīna ekstraktu (E 392) lietošanu ziežamajos taukos groza Eiropas Parlamenta un Padomes Regulas (EK) Nr. 1333/2008 II pielikumu (Dokuments attiecas uz EEZ)

20.1.2016   
            
            
               LV
            
            
               Eiropas Savienības Oficiālais Vēstnesis
            
            
               L 13/46
            
         KOMISIJAS REGULA (ES) 2016/56
   (2016. gada 19. janvāris),
   ar ko attiecībā uz rozmarīna ekstraktu (E 392) lietošanu ziežamajos taukos groza Eiropas Parlamenta un Padomes Regulas (EK) Nr. 1333/2008 II pielikumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 16. decembra Regulu (EK) Nr. 1333/2008 par pārtikas piedevām (1) un jo īpaši tās 10. panta 3. punktu,
   tā kā:
   
               (1)
            
            
               Regulas (EK) Nr. 1333/2008 II pielikumā noteikts Savienības atļauto pārtikas piedevu saraksts un to lietošanas nosacījumi.
            
         
               (2)
            
            
               Minēto sarakstu saskaņā ar Eiropas Parlamenta un Padomes Regulas (EK) Nr. 1331/2008 (2) 3. panta 1. punktā minēto vienoto procedūru var atjaunināt pēc Komisijas iniciatīvas vai pēc pieteikuma saņemšanas.
            
         
               (3)
            
            
               2013. gada 18. aprīlī tika iesniegts pieteikums atļaujai lietot rozmarīna ekstraktus (E 392) kā antioksidantu ziežamajos taukos, t. i., pārtikā, kas ietilpst 02.2.2. pārtikas kategorijā Regulas (EK) Nr. 1333/2008 II pielikumā. Pēc tam pieteikumu darīja pieejamu dalībvalstīm saskaņā ar Regulas (EK) Nr. 1331/2008 4. pantu.
            
         
               (4)
            
            
               Saskaņā ar pieteikumu rozmarīna ekstraktus (E 392) ir nepieciešams lietot, lai saglabātu to ziežamo tauku kvalitāti un stabilitāti un aizsargātu no oksidēšanās procesa izraisītas bojāšanās, kuros tauku saturs ir mazāks par 80 % ar polinepiesātināto taukskābju saturu lielāku par 15 % (masas) no kopējā taukskābes satura un/vai zivju eļļas vai aļģu eļļas saturu lielāku par 2 % (masas) no kopējā taukskābes satura.
            
         
               (5)
            
            
               Eiropas Pārtikas nekaitīguma iestāde (“iestāde”) 2008. gada 7. martā pieņēma atzinumu (3) par rozmarīna ekstraktu lietošanu kā pārtikas piedevu. Pamatojoties uz nekaitīguma robežvērtībām, kas noteiktas, izmantojot NOAEL
                   (4) rādītājus, kuri iegūti dažādos pētījumos, kuros NOAEL parasti bija augstākā testētā deva, un izmantojot piesardzīgas aplēses par eksponētību ar uzturu, tika secināts, ka minētajā zinātniskajā atzinumā aprakstīto rozmarīna ekstraktu lietošana paredzētajam mērķim un paredzētajā daudzumā nerada bažas par kaitīgumu. Atzinumā nebija ietverta informācija par rozmarīna ekstraktu (E 392) lietošanu ziežamajos taukos.
            
         
               (6)
            
            
               Iestāde 2015. gada 7. maijā sniedza atzinumu (5) par rozmarīna ekstraktu (E 392) lietošanas paplašināšanu, attiecinot tos uz ziežamiem taukiem. Novērtējumā tika ņemts vērā tauku emulsiju (tauku saturs mazāks par 80 %) patēriņš. Iestāde secināja, ka salīdzinājumā ar jau apstiprinātajiem atļautajiem lietojumiem ierosinātais plašākais lietojums nemainītu paredzēto eksponētību pārtikas piedevai un ka 2008. gada 7. marta atzinuma secinājumi joprojām ir spēkā.
            
         
               (7)
            
            
               Tāpēc ir lietderīgi atļaut rozmarīna ekstraktus (E 392) lietot kā antioksidantu ziežamajos taukos (tauku saturs mazāks par 80 %), kas ietilpst 02.2.2. pārtikas kategorijā Regulas (EK) Nr. 1333/2008 II pielikumā.
            
         
               (8)
            
            
               Tāpēc Regulas (EK) Nr. 1333/2008 II pielikums būtu attiecīgi jāgroza.
            
         
               (9)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1333/2008 II pielikumu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 19. janvārī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 354, 31.12.2008., 16. lpp.
   
   
      (2)  Eiropas Parlamenta un Padomes 2008. gada 16. decembra Regula (EK) Nr. 1331/2008, ar ko nosaka vienotu atļauju piešķiršanas procedūru attiecībā uz pārtikas piedevām, fermentiem un aromatizētājiem (OV L 354, 31.12.2008., 1. lpp.).
   
      (3)  EFSA Journal (2008) 721, 1.–29. lpp.
   
      (4)  NOAEL (nenovērojamās nelabvēlīgās ietekmes līmenis) – testējamās vielas deva jeb koncentrācija, kurā nelabvēlīga ietekme nav novērota.
   
      (5)  EFSA Journal 2015;13(5):4090.
   
      PIELIKUMS
      Regulas (EK) Nr. 1333/2008 II pielikuma E daļā 02.2.2. pārtikas kategoriju “Citi tauku un eļļas emulsiju veidi, tostarp pastas, kā noteikts Regulā (EK) Nr. 1234/2007, un šķidrās emulsijas” groza šādi:
      
                  a)
               
               
                  pēc ieraksta par pārtikas piedevu E 385 iekļauj šādu ierakstu:
                  
                               
                           
                           
                              “E 392
                           
                           
                              Ekstrakti no rozmarīna
                           
                           
                              100
                           
                           
                              (41) (46)
                           
                           
                              Tikai ziežamajos taukos, kuros tauku saturs ir mazāks par 80 %”
                           
                        
            
                  b)
               
               
                  pēc 4. zemsvītras piezīmes pievieno šādas zemsvītras piezīmes:
                  
                               
                           
                           
                               
                           
                           
                              
                                          “(41)
                                       
                                       
                                          Izsaka attiecībā pret tauku saturu.
                                       
                                    
                        
                               
                           
                           
                               
                           
                           
                              
                                          (46)
                                       
                                       
                                          Izsaka kā karnozola un karnozolskābes summu.”